**У С Т А В**

**НА НАРОДНО ЧИТАЛИЩЕ “ЕДИНСТВО 1939”**

**гр. СЛИВЕН**

**УЧРЕДЕНО ПРЕЗ 1939 г.**

**Глава първа.**

**ОБЩИ ПОЛОЖЕНИЯ**

Чл.1.С този уставсе уреждат учредявянето, устройството, управлението, дейността, имуществото, финансирането, издръжката и прекратяването на читалище “Единство 1939” гр. Сливен.

Чл.2. Читалището е юридическо лице с нестопанска цел и е независима, неполитическа, доброволна и културно-просветна организация, която развива своята дейност в съответствие с Конституцията на Република България и действащото законодателство.

Чл.3. (1) Седалището на читалището е гр. Сливен, бул. “Панайот Хитов” № 35.

(2) Адрес на управление: гр. Сливен, обл. Сливен, бул. “Панайот Хитов” № 35.

(3) Наименованието на читалището се изписва на български език.

Чл.4. В дейността на читалището могат да участват всички граждани, без ограничения на възраст и пол, политически и религиозни възгледи и етническо самосъзнание.

Чл.5. Читалището работи в тясно взаимодействие с учебни заведения, културни институти, обществени и стопански организации, фирми и други, извършващи или подпомагащи културно-просветната дейност.

Чл.6. Читалището поддържа отношения на сътрудничество, координация и партньорство с държавни и общински органи и организации, на които законите възлагат определени задължения.

**Глава втора.**

**ЦЕЛИ И ДЕЙНОСТИ**

Чл.7. Целите на читалището са:

1. Развитие и обогатяване на културния живот в квартала и в града;
2. Запазване на местните обичаи и традиции;
3. Развитие на творческите заложби на участниците в дейността на читалището;
4. Разширяване знанията на гражданите и подрастващите и приобщаването им към ценностите и постиженията на науката, изкуството и културата;
5. Осигуряване на достъп до информация;
6. Възпитаване и утвърждаване на национално самосъзнание у населението.

Чл.8. Дейности:

1. Поддържане на библиотеки, читални, фото-, фоно-, филмо- и видеотеки, както и създаване и поддържане на електронни и информационни мрежи;
2. Развиване и подпомагане на любителското художествено творчество;
3. Организиране на школи и курсове;
4. Организира публични благотворителни акции в подкрепа на общественополезните цели и дейности на читалището;
5. Краезнание – туристическото дружество към читалището да пропагандира сред децата и младите хора опознаване и опазване на природата;
6. Предоставяне на компютърни и интернет услуги;
7. Сдружаване с трети лица за извършване на съвместна дейност.

Чл.9. Съвместната дейност с трети лица трябва да подпомага основната дейност на читалището, да е свързана с предмета на дейност на същото, да се извършва в сответствие с действащото законодателство и приходите от нея да се използват за постигане на определените от устава цели. Читалището не разпределя печалба.

Чл.10. Читалището може да участва в читалищни сдружения при условията и по реда на Закона за народните читалища с цел постигане на своите цели, за провеждане на съвместни дейности и инициативи.

**Глава трета.**

**УЧРЕДЯВАНЕ И ЧЛЕНСТВО**

Чл.11. (1) Читалището е вписано в регистъра на Сливенския окръжен съд като юридическо лице с нестопанска цел под № 79/29.09.1997 г. и вписано в публичния регистър на народните читалища към Министерството на културата под № 603/10.07.2001 г.

(2) Всяка промяна на вписаните обстоятелства се заявява в съда в съответствие с изискванията на чл. 9 (7) от Закона за народните читалища.

Чл.12. (1) Членовете на читалището могат да бъдат индивидуалниу колективни и почетни.

(2) Индивидуалните членове са български граждани. Те биват действителни и спомагателни.

1. Действителните членове са лица, навършили 18 години, които вземат участие в дейността на читалището, редовно плащат членския си внос и имат право да избират и да бъдат избирани.

2. Спомагателните членове са лица до 18-годишна възраст, които имат право на съвещателен глас. Тези членове нямат право да избират и да бъдат избирани.

(3) Колективните членове на читалището могат да бъдат професионални и стопански организации, търговски дружества, кооперации и сдружения, културно-просветни и любителски клубове и творчески колективи.

Те съдействат за постигане целите на читалището, поддържане и обогатяване на материалната му база и имат право на един глас в Общото събрание.

Колективните членове плащат членски внос според финансовите си възможности и броя на собствените си членове, съдружници и кооператори.

(4) Почетните членове могат да бъдат български и чужди граждани и дарители с изключителни заслуги към читалището.

Чл.13. (1) Приемането на нови членове на читалището става с писмено заявление на желаещия до Настоятелството.

(2) Членството се учредява или продължава с акта на плащане на членския внос.

(3) Приемът на нови членове се прекратява 2 месеца преди провеждане на отчетно-изборните събрания на читалището. Членството на подалите молби през този период възниква веднага след провеждане на отчетно-изборното събрание.

(4) Ако не бъде определен размерът на годишния членски внос от общото събрание за текущата година до приемането на годишния бюджет за съответната година, остава утвърденият размер за предходната година.

Чл.14. Членовете на читалището с право на глас имат следните права и задължения:

* + да избират и да бъдат избирани в ръководните органи на читалището;
  + да получават морални и материални награди, стимули и помощи за активно участие и принос в постигане целите на читалището;
  + да получават информация за решенията на Настятелството;
  + да спазват устава на читалището;
  + да съдействат за постигане целите му, за изпълнение решенията на Общото събрание и Настоятелството, като активно участват в дейността му;
  + да подпомагат, според силите си, съхраняването, обогатяването и обновяването на материалната база на читалището;
  + да пазят доброто име на читалището;
  + да плащат редовно членския си внос.

Чл.15. Членството в читалището се прекратява:

а) от Настоятелството при:

- отказ от участие в дейността на читалището;

- неплащане на членски внос да 3 месеца от началото на календарната година;

- по молба на лицето.

б) от Общото събрание чрез изключване:

- при грубо нарушаване на устава;

- непристойно поведение, уронващо авторитета и доброто име на читалището;

- посегателство върху имуществото на читалището.

**Глава четвърта.**

**ОРГАНИ НА УПРАВЛЕНИЕ И КОНТРОЛ**

Чл.16. Органите на читалището са: Общото събрание, читалищното Настоятелство и Проверителната комисия.

Чл.17. Върховен орган на читалището е Общото събрание. То се състои от всички членове на читалището, имащи право на глас. В него със съвещателен глас могат да участват спомагателните членове.

Чл.18. (1) Общото събрание има следните компетенции:

1. Изменя и допълва устава;
2. Избира и освобождава членовете на Настоятелството, Проверителната комисия и Председателя;
3. Приема вътрешни актове, необходими за организацията и дейността на читалището;
4. Изключва членове на читалището;
5. Приема основни насоки за дейността на читалището;
6. Взема решение за членуване или прекратяване на членството в читалищното сдружение;
7. Приема бюджета на читалището;
8. Приема годишния отчет до 30 март на следващата година;
9. Определя размера на членския внос;
10. Отменя решения на органите на читалището;
11. Взема решение за прекратяване дейността на читалището;
12. Взема решение за отнасяне до съда на незаконосъобразни действия на ръководството или на отделни читалищни членове;
13. Утвърждава новоприетите членове на Настоятелството.

(2) Решенията на Общото събрание са задължителни за другите органи на читалището.

Чл.19. (1) Редовно Общо събрание на читалището се свиква от Настоятелството най-малко веднъж годишно.

Извънредно Общо събрание може да бъде свикано по решение на Настоятелството, по искане на Проверителната комисия или на 1/3 от членовете на читалището с право на глас. При отказ на Настоятелството да свика извънредно Общо събрание до 15 дни от постъпването на искането, Проверителната комисия или 1/3 от членовете на читалището с право на глас, могат да свикат извънредно Общо събрание от свое име.

(2) Поканата за събранието трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-малко от 7 дни преди датата на провеждането. В същия срок поканата за събранието трябва да бъде залепена на вратата на читалището и на други общо достъпни места, където се осъществява дейността на читалището.

(3) Общото събрание и законно, ако на него присъстват най-малко половината от имащите право на глас членове на читалището. При липса на кворум, събранието се отлага с 1 час. Тогава събранието е законно, ако на него присъстват не по-малко от 1/3 от членовете при редовно Общо събрание и не по-малко от 1/2 +1 от членовете при извънредно Общо събрание.

(4) Решенията при чл. 18. (1), т.т. 1,4, 10, 11 се вземат с мнозинство най-малко 2/3 от всички членове. Останалите решения на Общото събрание се вземат с мнозинство повече от половината от присъстващите членове.

(5) Когато решението на Общото събрание противоречи на закона или на устава, 2/3 от членовете на читалището могат да предявят иск за неговата отмяна пред окръжния съд по неговото седалище.

(6) Искът се предявява в едномесечен срок от узнаването на решението, но не по-късно от 1 година от датата на вземане на същото.

(7) Прокурорът може да иска от окръжния съд по седалището на читалището да отмени решение на Общото събрание, което противоречи на закона или устава, в едномесечен срок от узнаване нарешението, но не по-късно от 1 година от датата на вземане на същото.

Чл.20. (1) Изпълнителен орган на читалището е Настоятелството. То се състои най-малко от трима членове, избрани за срок от 3 години. Броят на членовете и мандатът му се определят от Общото събрание. Членовете на Настоятелството не могат да бъдат роднини помежду си и със секретаря на читалището по права и съребрена линия до четвърта степен.

(2) Читалищното Настоятелство:

1. свиква Общото събрание

2. осигурява изпълнението на решенията на Общото събрание;

3. подготвя и внася в Общото събрание проект за бюджет на читалището и утвърждава щата му;

4. подготвя и внася в Общото събрание отчет за приходите и разходите за дейността на читалището;

5. назначава секретаря на читалището и утвърждава длъжностната му характеристика;

6. организира и направлява цялостната дейност на читалището и взема решения по всички въпроси, отнасящи се до работата и имуществото на читалището и за назначаването и освобождаването на щатните и хоноруваните служители на читалището и за сключване на договори с други физически и юридически лица;

7. взема решения за морално и материално стимулиране;

8. внася в Община Сливен и други органи и организации предложения за строителство, реконструкция, модернизация, поддържане, ремонтиране и обзавеждане на сградата на читалището за създаване на материални, финансови и кадрови условия за развитие на дейността;

9. решава въпроси за откриване и закриване на художествено-творчески колективи, школи, клубове и други форми на работа.

(3) Настоятелството се свиква на заседание от председателя, секретаря или по искане на 1/3 от неговите членове.

(4) Настоятелството взема решения с мнозинство повече от половината от членовете си.

(5) На заседанията на Настоятелството се канят със съвещателен глас секретарят на читалището и председателят на Проверителната комисия.

Чл.21. (1) Председателят на читалището е член на Настоятелството и си избира от Общото събрание за срок от 3 години.

(2) Председателят:

1. организира дейността на читалището съобразно закона, устава и рашенията на Общото събрание;

2. представлява читалището;

3. свиква и ръководи заседанията на Настоятелството и председателства Общото събрание;

4. отчита дейността си пред Настоятелството;

5. сключва и прекратява трудовите договори със служителите, съобразно бюджета на читалището и въз основа на решение на Настоятелството;

6. ежегодно в срок до 10 ноември представя на кмета на общината предложение за дейността на читалището през следващата година;

7. представя ежегодно до 31 март пред кмета на общината и общинския съвет доклад за осъществените читалищни дейности и изпълнение на годишната програма за развитие на читалищната дейност и за изразходваните средства от бюджета през предходната година;

8. сключва договор с кмета на общината по чл. 26а, ал. 3 от Закона за народните читалища.

Чл.22. (1) Секретарят на читалището се назначава от читалищното настоятелство. Той:

1. организира изпълнението на решенията на Настоятелството, включително решенията за изпълнението на бюджета;
2. организира текущата основна и допълнителна дейност;
3. отговаря за работата на щатния и хонорувания персонал;
4. представлява читалището заедно и поотделно с председателя.

(2) Секретарят на читалището не може да бъде в роднински връзки с членовете на Настоятелството и на Проверителната комисия по права и по съребрена линия до четвърта степен, както и да бъде съпруг/съпруга на Председателя на читалището.

Чл.23. (1) Проверителната комисия се състои най-малко от трима членове, избрани за срок от 3 години.

1. Членовете на Проверителната комисия не могат да бъдат лица, които са в трудовоправни отношения с читалището или са роднини на членове на Настоятелството, на Председателя или на секретаря по права линия, съпрузи, братя и сестри и роднини по сватовство от първа степен.
2. Проверителната комисия осъществява контрол върху дейността на Настоятелството, Председателя и секретаря на читалището по спазване на закона, устава и решенията на Общото събрание.

(4) При констатирани нарушения Проверителната комисия уведомява Общото събрание на читалището, а при данни за извършено престъпление – и органите на прокуратурата.

Чл.24. Не могат да бъдат избирани за членове на Настоятелството и на Проверителната комисия и за секретари лица, които са осъждани на лишаване от свобода за умишлени престъпления от общ характер.

Чл.25. Членовете на Настоятелството, включително Председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището, а ако читалището няма такава на централния сайт на Министерството на културата.

**Глава пета.**

**ИМУЩЕСТВО И ФИНАНСИ**

Чл.26. Имуществото на читалището се състои от право на собственост и от други вещни права, вземания, ценни книжа, други права и задължения.

Чл.27. Читалището набира средства от следните източници:

1. членски внос;
2. културно-просветна и информационна дейност;
3. наеми от движимо и недвижимо имущество;
4. дарения и завещания;
5. читателски такси за ползване на библиотеката;
6. приходи от други източници.

Чл.28. (1) Недвижимото имущество на читалището не може да се отчуждава и върху него не може да се учредява ипотека.

(2) Движимите вещи могат да бъдат отчуждавани или залагани само при решение на читалищното Настоятелство.

Чл.29. Недвижимото и движимото имущество, собственост на читалището, както и приходите от него, не подлежат на принудително изпълнение, освен за вземания, произтичащи от трудови правоотношения.

Чл.30. Не се допуска предоставянето на собствено или ползвано от читалището имущество, възмездно или безвъзмездно, за:

* + хазартни игри и нощни заведения;
  + дейност на нерегистрирани по Закона за вероизповеданията религиозни общности и юридически лица с нестопанска цел на такива общности;
  + постоянно ползване от политически партии и организации;
  + на Председателя, секретаря, членовете на читалищното Настоятелство и Проверителната комисия и на членовете на техните семейства.

Чл.31. (1) Читалищното Настоятелство изготвя годишния отчет за приходите и разходите, който се приема от Общото събрание.

(2) Отчетът за изразходваните средства от бюджета се предоставя на общината.

(3) Счетоводната отчетност се води в съответствие със Закона за счетоводството и подзаконовите нормативни актове.

(4) Читалището има пълна самостоятелност при разпореждането със собствените и предоставените финансови средства.

**Глава 6.**

**ПРЕКРАТЯВАНЕ**

Чл.32. (1) Читалището може да бъде прекратено по решение на Общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;
2. имуществото му не се използва според целите и предмета на дейност, определен в закона и устава;
3. е налице трайна невъзможност читалището да действа или не развива дейност за период от две години;
4. не е учредено по законния ред;
5. е обявено в несъстоятелност.

(2) Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от министъра на културата.

**Глава 7.**

**ДРУГИ РАЗПОРЕДБИ**

Чл.33.(1) Председателят или секретарят на читалището носят административно-наказателна отговорност по чл. 31 от Закона за народните читалища – глоба в размер от 500 до 1000 лв. и се лишават от правото да заемат изборна длъжност в читалището за срок от 5 години, ако предоставят имуществото на читалището в нарушение на чл. 3, ал. 4 от Закона.

(2) Председателят на читалището носи административно-наказателна отговорност по чл. 33 от Закона за народните читалища, ако не заяви вписване в регистъра на читалищата в срока по чл. 10, ал. 3 от същия закон.

Чл.34. За неуредените в този устав случаи се прилагат Законът за народните читалища и Законът за юридическите лица с нестопанска цел.

**ЗАКЛЮЧИТЕЛНИ РАЗПОРЕДБИ**

Чл.35. (1) Читалището носи името “Единство 1939”, дадено му през 1939 г. и не може да бъде променяно при никакви обстоятелства и причини.

(2) Читалището има кръгъл печат с надпис “Народно читалище “Единство 1939” гр. Сливен”.

**ПРЕХОДНИ РАЗПОРЕДБИ**

§ 1. Физическите и юридическите лица, които са редовни членове на читалището към датата на приемане на този устав, се ползват със статут на действителни членове на читалището.

§ 2. Избраните: Председател на читалището, Читалищно настоятелство и Проверителна комисия продължават да изпълняват своите функции в срока на настоящия си мандат до провеждане на изборно събрание.

§ 3. Всички заварени актове, приети от Общото събрание и от Читалищното настоятелство до датата на приемане на настоящия устав се прилагат, доколкото не му противоречат.

§ 4. Настоящият устав е приет на Общо събрание на читалище “Единство 1939”, проведено на 20.05.2010 г. и влиза в сила от датата на решението на Сливенския окръжен съд за вписване на новия Устав.

§ 5. С приемането на настоящия Устав, се отменя приетият на Общо събрание Устав на читалището през 1997 г.

Настоящият Устав се изготви в четири еднообразни екземпляра – един за Сливенския Окръжен съд, един за Министерството на културата, един за община Сливен и един за читалището.

**ГОДИШЕН ПЛАН**

**за дейността на НЧ “Единство 1939” гр. Сливен**

**за 2021 г.**

І. Основни цели и задачи на читалището: да извършва културно-просветна дейност в квартала; да задоволява потребностите на гражданите, свързани с духовния живот; приобщаването им към постиженията на изкуството и културата; утвърждаване на национално самосъзнание; опазване и популяризиране традициите и обичаите на нашия народ; възпитаване у младото поколение любов към книгите и умение да ги четат и разбират.

ІІ. Библиотечна дейност:

1. За 2021 г. да бъдат заложени 1000 лв. за закупуване на литература, като при попълване на библиотечния фонд се вземат предвид читателските търсения и предпочитания.
2. Да бъдат абонирани 2 периодични издания.
3. Работното време да бъде организирано така, че библиотеката да работи целогодишно, както е работила и досега.
4. Читалищните членове и живеещите в квартала да бъдат своевременно уведомявани за организирани изложби, срещи с творци на изкуството, за да могат да ги посещават.

ІІІ. Творческа дейност:

Към НЧ “Единство 1939” са сформирани и работят следните състави:

1. Вокално-инструментална група “Динамика” за популярна музика създадена през 2001 г. Носител на многобройни престижни награди, както от национални, така и от международни фестивали.
2. Фолклорна певческа група “Единство” за български фолклор – основана през 2002г. Носител на много награди от регионални и национални конкурси и фестивали.

ІV. Социална дейност:

1. По случай 1 юни Ден на детето да се съберат малките читатели (до 14 години) на тържество. Най-активните в четенето да бъдат наградени.
2. Да се събере група деца от квартала, предимно от начален курс, за летни занимания: рисуване, забавни игри и викторини, четене и обсъждане на детски литературни произведения.
3. Задача на читалището: Настоятелството да успее да намери средства, за да бъде оформена и благоустроена градинката, в която е паметникът на д-р Симеон Табаков.

V. Информационна дейност:

1. Изготвяне на устни и писмени библиографски справки

2. Предоставяне на компютърни и интернет услуги

VІ. Годишен културен календар:

1. Първо тримесечие:

* отбелязване на всички бележити дати и традиционни празници през периода: годишнината от обесването на Васил Левски, Трети март, Осми март;
* пролетен концерт с участието на ВИГ “Динамика” и ФПГ “Единство” в зала „Зора“ – м. март 2021 г.

1. Второ тримесечие:

* участие на ФПГ “Единство” в Национален събор на народното творчество “Китна Тракия пее и танцува” гр. Хасково – м. юни 2021 г.;
* участие на ВИГ “Динамика” в Националния конкурс на старата градска песен и фолклор “С песните на Ари” гр. Хасково – м. юни 2021 г.;
* отбелязване на 1 юни – Деня на детето – с деца от квартала;
* участие на ФПГ „Единство“ в регионалния фестивал „На събор край Тунджа“ – м. юни 2021 г.

1. Трето тримесечие:

* участие в Националния тракийски събор “Богородична стъпка” гр. Стара Загора – м. август 2021 г.;
* участие във конкурса за стара градска песен „Ех, любов, любов …” – Обзор м. август 2021 г.;

1. Четвърто тримесечие:

* откриване на творческия сезон;
* участие в Националния фестивал на старата градска песен – Самоков – м. октомври 2021 г.;
* включване на съставите в културните изяви на общината за Димитровден;
* Коледен концерт на съставите на читалището в зала „Зора“ – м. декември 2021 г.

VІІ. Организационна дейност:

* ежемесечно провеждане на заседания на читалищното настоятелство;
* заседания на проверителната комисия – веднъж в годината м. януари 2021 г.;
* общо отчетно събрание – м. февруари 2021 г.

Годишният план на НЧ “Единство 1939” е приет на заседание на Настоятелството с протокол № 7/30.10.2020 г.

**Председател: .................................**

**/А. Турсунлийска/**

**Приложение № 1**

|  |  |
| --- | --- |
| **I.ОБЩА ИНФОРМАЦИЯ ЗА ЧИТАЛИЩЕТО** |  |
| Пълно наименование | Народно читалище „Единство 1939“ |
| Регистрационен номер от регистъра  По чл. 10 от ЗНЧ | 603 |
| Населено място | гр. Сливен |
| Седалище и адрес | гр. Сливен бул. „Панайот Хитов“ 35 |
| ЕИК по Булстат | 000582981 |
| Имейл адрес | edinstvo\_1935@abv.bg |
| Интернет страница |  |
| Председател | Анелия Андонова Турсунлийска |
| Секретар | Атанаска Маркова Димова |
| Представляващ/и читалището | Анелия Андонова Турсунлийска; Атанаска Маркова Димова |
| Обща щатна численост | 2 бр. |
| Общ брой действителни членове | 156 |
| Брой подадени молби за членство през 2020 г. |  |
| Общ брой новоприети членове през 2020 г. |  |
| Общ брой отказани молби за членство или неприети членове през 2020 г. |  |
| **II.ОСНОВНИ ДЕЙНОСТИ** |  |
| Регистрационен номер на библиотеката в регистъра на обществените библиотеки | 1978 |
| Набавени библиотечни материали за 2020 г. | 63 |
| Брой на абонираните периодични издания за 2020 г. | 2 |
| Степен на автоматизация | 2 компютъра в мрежа и копирна машина с принтер и скенер |
| Брой читателски посещения | 973 |
| Брой регистрирани читатели | 117 |
| *Нематериално културно наследство* |  |
| Участие в националната система „Живи човешки съкровища – България“ |  |
| Действащи музейни сбирки |  |
| Действащи галерийни сбирки |  |
| *Любителско художествено творчество* |  |
| Постоянно действащи състави – фолклорни, естрадни, театрални, певчески, вокални, индивидуални, хорове, танцови, балетни, модерни танци и пр. | 1. Фолклорна певческа група „Единство“ 2. Вокално-инструментална група „Динамика“ |
| Кръжоци, клубове по интереси |  |
| Временно действащи състави |  |
| Други състави, друга творческа самодейност |  |
| Участие в регионални, национални и международни фестивали, събори, празници, инициативи за 2020 г. | ФПГ „Единство“: 1.Участие в честване на празника Трифон Зарезан, организиран от читалището;  2.Участие в осмото издание на фестивал „Златен Сливен“.  ВИГ „Динамика“: 1.Участие в честване на празника Трифон Зарезан, организиран от читалището;  2.Съвместно участие с групи от Сливен в концерт „Свободен Сливен“ |
| Спечелени награди за 2020 г. |  |
| *образователни* |  |
| Предоставяне на компютърни и интернет услуги |  |
| Спортни изяви |  |
| Лятна работа с деца |  |
| Образователни курсове за социално уязвими хора |  |
| Курсове по интереси за даровити деца |  |
| Други |  |
| Школи за изучаване на чужди езици |  |
| Работа с хора в неравностойно положение, етнически малцинства, различни възрастови групи |  |
| **III.РАБОТА ПО ПРОЕКТИ; УПРАВЛЕНСКИ ИНИЦИАТИВИ ПРИ СТОПАНИСВАНЕ НА ЧИТАЛИЩНАТА СОБСТВЕНОСТ И НАБИРАНЕ НА СОБСТВЕНИ ПРИХОДИ** |  |
| Кандидатстване по проекти |  |
| Спечелени проекти |  |
| Нереализирани проекти |  |
| Състояние на материално-техническата база | Разгъната площ за читалищна дейност – 60 кв. м |
| Общ размер на собствените приходи за 2020г. | 9378,00 лв. |
| Приходи от рента |  |
| Приходи от наеми и такси | 9300 лв. |
| Приходи от членски внос | 78,00 лв. |
| Приходи от дарения, завещания и пр. |  |
| Достъп до читалището и библиотеката на хора с опорно-двигателни проблеми | Сградата на читалището е на един етаж. Не е труднодостъпна за хора с опорно-двигателни проблеми. |
| **IV.ОРГАНИЗАЦИОННА И АДМИНИСТРАТИВНА ДЕЙНОСТ** |  |
| Последна пререгистрация и промяна на обстоятелствата | 25.03.2019 г. |
| В срок ли е мандатността на председателя и органите на читалището | да |
| Проведени събрания | 30.01.2020 г. Общо отчетно събрание |
| Наложени санкции по чл. 31,32,33 от ЗНЧ; завеждани съдебни дела, жалби, искове към читалището |  |
| Участия в обучения |  |

**Дата: 28.01.2021 г.**

**Председател на ЧН: …………………. Председател на ПК: …………………**

**/А. Турсунлийска/ /М. Огнянова/**

**Секретар: ………………………..**

**/Ат. Димова/**

**ЧИТАЛИЩНО НАСТОЯТЕЛСТВО**

Председател: Анелия Андонова Турсунлийска

Членове: 1. Васил Милков Тошев – заместник-председател

2. Тодорка Иванова Атанасова

3. Денка Георгиева Охова

4. Иванка Василева Данева

**ПРОВЕРИТЕЛНА КОМИСИЯ**

Председател: Мариола Огнянова Неделчева

Членове: 1. Ана Иванова Кънева

2. Флоринка Димитрова Даракчиева